Aktar kmieni dalgħodu nstab katavru fil-baħar viċin Filfla. Kelliem għall-Pulizija qal lil din il-kamra tal-aħbarijiet li għall-ħabta tal-10:30am kienu nfurmati li ntlemaħ katavru viċin Filfla. Il-Pulizija nfurmaw lill-Forzi Armati ta' Malta minnufih li marru fuq il-post. Aktar tard, l-AFM ikkonfermat li ttella katavru mill-baħar u ttieħed fil-Bażi Marittima f'Xatt tat-Tiben, iżda m'għandhomx aktar dettalji dwar l-identità tal-persuna. Bil-każ infetħet inkjesta mmexxija mill-Maġistrat Dr Yana Micallef Stafrace LL.D li ħatret diversi esperti sabiex jassistuha. Il-Pulizija tad-Distrett għadha għaddejja bl-investigazzjonijiet tagħha biex ikun identifikat il-kadavru. Ilbieraħ filgħaxija l-Pulizija kienu involuti wkoll f'sejba ta' katavru f'garaxx fi Triq is-Sajjied f'Marsalforn. Kelliem għall-Pulizija qal lil Newsbook.com.mt li s-sejba saret għall-ħabta tas-6:15pm u li l-kawża tal-mewt possibilment kienet waħda naturali. Il-Kelliem tal-Pulizija qal ukoll li se tinfetaħ kawża biex ikun stabbilita l-kawża tal-mewt. .td_uid_3_61a0e443b6423_rand.td-a-rec-img{text-align:left}.td_uid_3_61a0e443b6423_rand.td-a-rec-img img{margin:0 auto 0 0}